CELEX: 52011PC0852
Language: da
Date: 2011-12-06
Title: Forslag til RÅDETS AFGØRELSE om bemyndigelse af Sverige til at anvende nedsatte afgiftssatser på elektricitet, der forbruges af husholdninger og virksomheder i servicesektoren, som er beliggende i visse områder i det nordlige Sverige, i overensstemmelse med artikel 19 i direktiv 2003/96/EF

|

52011PC0852

Forslag til RÅDETS AFGØRELSE om bemyndigelse af Sverige til at anvende nedsatte afgiftssatser på elektricitet, der forbruges af husholdninger og virksomheder i servicesektoren, som er beliggende i visse områder i det nordlige Sverige, i overensstemmelse med artikel 19 i direktiv 2003/96/EF  /* KOM/2011/0852 endelig - 2011/0403 (NLE) */  

	BEGRUNDELSE1. BAGGRUND FOR FORSLAGETReglerne for beskatning af energiprodukter og elektricitet i EU er fastlagt i Rådets direktiv 2003/96/EF[1](i det følgende benævnt "energibeskatningsdirektivet" eller "direktivet").I medfør af direktivets artikel 19, stk. 1, og i tilslutning til bestemmelserne i navnlig artikel 5, 15 og 17 kan Rådet med enstemmighed på forslag af Kommissionen give en medlemsstat tilladelse til at indrømme yderligere fritagelser eller lempelser af afgiftssatsen, hvis særlige politiske hensyn taler herfor.Formålet med dette forslag er at gøre det muligt for Sverige - inden for definerede grænser - at anvende en nedsat afgiftssats på elektricitet, som forbruges af husholdninger og virksomheder i servicesektoren i visse områder i det nordlige Sverige. Formålet med foranstaltningen er at kompensere for højere varmeudgifter i disse områder som følge af de særlige klimatiske forhold i regionen .Anmodningen og den generelle baggrund herforIfølge artikel 19, stk. 1, kan Rådet med enstemmighed på forslag af Kommissionen give en medlemsstat tilladelse til at indrømme yderligere afgiftsfritagelser eller -lempelser, hvis særlige politiske hensyn taler herfor.Rådets beslutning 2005/231/EF[2], som ændret ved Rådets beslutning 2006/503/EF[3], bemyndiger Sverige til at anvende en nedsat afgiftssats på elektricitet, som forbruges af husholdninger og virksomheder i servicesektoren i visse kommuner, der er opført i bilaget til beslutningen. Afgiftsnedsættelsen skal stå i forhold til de ekstra varmeudgifter som følge af klimaforholdene i Nordsverige sammenlignet med resten af Sverige, og den reducerede sats skal opfylde kravene i direktiv 2003/96/EF, særlig minimumssatserne i artikel 10 i nævnte direktiv. Denne tilladelse udløber den 31. december 2011.Ved brev af 8. juni 2011, jf. direktivets artikel 19, har de svenske myndigheder meddelt Kommissionen, at de har til hensigt fortsat at anvende denne nedsatte afgiftssats. Nedsættelsen må ikke overstige 96 SEK pr. MWh, eller 10,40 EUR[4]. Sverige har anmodet om, at nedsættelsen godkendes for en periode på seks år, dvs. indtil den 31. december 2017, hvilket er den maksimale periode, der er anført i artikel 19, stk. 2, i direktivet.Sverige begrunder foranstaltningen med, at den har et miljø- samt regional- og samhørigshedspolitisk sigte. Sverige understreger, at de nationale afgiftssatser for elektricitet stadig er betydeligt højere end de minimumsafgiftssatser, der er foreskrevet i direktiv 2003/96/EF, og at afgiftssystemet på nationalt plan derfor rummer et stærkere incitament til energieffektivitet end EU's minimumssatser. Ifølge de svenske myndigheder kan dette høje generelle afgiftsniveau imidlertid kun blive opretholdt, hvis de nordlige områder, som befinder sig i en konkurrencemæssigt ringere situation på grund af de klimatiske forhold, indrømmes en afgiftsnedsættelse. Samtidig vil foranstaltningen mindske forskellene i omkostninger til opvarmning mellem forskellige dele af landet og derved bidrage til at nå målene for EU's regional- og samhørighedspolitik.Hvad angår arten af den ulempe, der skyldes de klimatiske forskelle, har de svenske myndigheder gentaget den erklæring, der blev fremsat i tidligere anmodninger, om at udgifterne til opvarmning i gennemsnit er 25 % højere i de nordlige områder, fordi opvarmningsperioden i disse områder er længere.Det provenutab, der følger af nedsættelsen på 96 SEK pr. MWh, anslås at beløbe sig til 910 mio. SEK årligt, eller 99 mio. EUR.-  Foranstaltningens gennemførelseForanstaltningen tager form af en nedsat afgiftssats. Denne nedsatte sats anvendes direkte, når afgiften opkræves.-  AnvendelsesområdeDe svenske myndigheder har oplyst, at den geografiske differentiering blev indført på grundlag af objektive oplysninger om gennemsnitstemperaturer. På grundlag heraf gælder der en nedsat afgift i alle kommunerne i Norrbottens, Västerbottens og Jämtlands len og i kommunerne Sollefteå, Ånge, Örnsköldsvik, Ljusdal, Malung, Mora, Orsa, Älvdalen og Torsby. Foranstaltningen er begrænset til husholdninger og virksomheder i servicesektoren, idet kun disse grupper betaler den fulde energiafgift på elektricitet. Da den elektricitet, der forbruges af fremstillingsindustrien, på den anden side under alle omstændigheder beskattes til en lavere sats, påvirker den pågældende foranstaltning ikke virksomheder fra denne sektor.Ifølge de svenske myndigheder giver foranstaltningen støttemodtagerne i de nordlige dele af landet samme betingelser som de samme forbrugergrupper i det sydlige Sverige.-  De svenske myndigheders argumenter vedrørende foranstaltningens virkning på det indre markedDe svenske myndigheder mener ikke, at foranstaltningen vil påvirke det indre markeds funktionsmåde. De mener, at selv om foranstaltningen kunne påvirke samhandelen mellem medlemsstaterne ved at nedbringe omkostningerne for virksomheder i servicesektoren i det nordlige Sverige, vil denne virkning være begrænset, da de fleste virksomheder inden for servicesektoren normalt opererer inden for et begrænset geografisk område.-  Gældende bestemmelser på det område, som forslaget vedrørerRådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet.Vurdering af foranstaltningen i henhold til artikel 19 i direktiv 2003/96/EF-  Særlige politiske hensynI artikel 19, stk. 1, første afsnit, i direktivet hedder det følgende:"Ud over bestemmelserne i de foregående artikler, navnlig artikel 5, 15 og 17, kan Rådet med enstemmighed på forslag af Kommissionen give en medlemsstat tilladelse til at indrømme yderligere fritagelser eller lempelser, hvis særlige politiske hensyn taler herfor."Den foranstaltning, som Sverige påtænker, består i nedsættelse af punktafgiften på elektricitet, der forbruges af husholdninger og virksomheder i servicesektoren i det nordlige Sverige. De svenske myndigheder understreger, at der er to formål med foranstaltningen. For det første anfører de, at den nedsatte afgiftssats har en indirekte positiv miljøvirkning ved at tillade anvendelsen af en højere samlet afgiftssats, end det ellers ville være muligt. Kommissionen konstaterer i den forbindelse, at miljøbeskyttelseskrav som sådan allerede er en integrerende del af direktiv 2003/96/EC[5] og derfor ikke i sig selv betragtes som særlige politiske hensyn. Direktivet giver imidlertid ikke på en overordnet måde mulighed for at tage hensyn til de særlige behov i regioner med meget særlige klimatiske betingelser. I en sådan sammenhæng kan målet om at bidrage til at opretholde et forholdsvis højt afgiftsniveau ved - gennem en reduceret sats – at undgå ellers urimelige byrder i regioner, der er omfattet af disse betingelser, derfor betragtes som et særligt politisk hensyn.For det andet anfører de svenske myndigheder, at nedsættelsen tilnærmer de samlede omkostninger ved opvarmning for forbrugerne i det nordlige Sverige til de omkostninger, der bæres af forbrugerne i andre dele af landet, og således har et regional- og samhørighedspolitisk sigte.På dette punkt kan den bemyndigelse, der er anmodet om, ligeledes betragtes som værende baseret på særlige politiske hensyn.-  Overensstemmelse med andre EU-politikker og –målDen almindelige afgiftssats på elektricitet for husholdninger og virksomheder i servicesektoren i Sverige er 283 SEK, eller 30,70 EUR, pr. MWh i forhold til EU's minimumssats på 1 EUR pr. MWh for ikke-erhvervsmæssigt brug[6]. Med den foreslåede nedsættelse er den gældende sats i det nordlige Sverige mindst 187 SEK pr. MWh eller 20,29 EUR pr. MWh. Eftersom afgiftssatserne på elektricitet ligger langt over minimumssatsen både i det nordlige Sverige og i resten af landet, er det rimeligt at antage, at den pågældende afgiftsnedsættelse rent faktisk indirekte bidrager til opnåelse af et højere samlet miljøbeskyttelsesniveau på den måde, der er beskrevet af de svenske myndigheder.I denne sammenhæng er formålet med foranstaltningen delvis at kompensere for de højere omkostninger ved opvarmning i de områder, hvor den nedsatte afgiftssats anvendes. Ifølge de svenske myndigheder fører de klimatiske betingelser i disse områder til et elforbrug, som gennemsnitligt er omkring 25 % højere end i resten af landet, hovedsagelig på grund af en længere opvarmningsperiode.I denne forbindelse bemærker Kommissionen, at på grundlag af de seneste elpriser i Sverige, vil den prisnedsættelse, der følger af den foreslåede foranstaltning, være langt mindre end 25 % for alle relevante forbrugergrupper. Baseret på de seneste prisdata fra Eurostat varierer denne nedsættelse fra 3,1 % til 6,8 %, afhængigt af størrelsen af forbruget i de berørte husholdninger og virksomheder[7].Beløbet for lempelsen ligger derfor fortsat under de ekstra omkostninger ved opvarmning i de pågældende regioner. Dermed forbliver det afgiftsmæssige incitament til effektiv energiudnyttelse på et niveau, der mindst svarer til situationen i resten af Sverige.Det kan således konkluderes, at foranstaltningen er forenelig med EU's politik på sundheds-, miljø-, energi- og transportområdet.Under disse omstændigheder forekommer foranstaltningen også acceptabel ud fra hensynet til et velfungerende indre marked og behovet for at sikre loyal konkurrence. Navnlig på grund af den afsidesliggende karakter af de områder, som den finder anvendelse på, og den omstændighed, at den er begrænset til husholdninger og virksomheder i servicesektoren, forventes det ikke, at den vil medføre betydelige konkurrencefordrejninger eller ændringer i handelsmønstrene mellem medlemsstaterne. Der skal endelig gøres opmærksom på, at en afgiftsnedsættelse for de pågældende områder har været gældende i 30 år, uden at dette, så vidt det er Kommissionen bekendt, har givet anledning til nogen problemer i relation til det indre markeds funktion eller andre målsætninger i EU 's politik.-  Anvendelsesperioden for foranstaltningen og udvikling af EU's rammer for energibeskatningKommissionen foreslår, at anvendelsesperioden fastsættes til det længst tilladte tidsrum i henhold til direktiv 2003/96/EF, dvs. seks år. Denne periode synes at være passende for at give de berørte virksomheder og forbrugere en tilstrækkelig grad af sikkerhed .For så vidt angår den fremtidige udvikling af den eksisterende retlige ramme og, mere konkret, forslaget til revision af direktiv 2003/96/EF, forelagt af Kommissionen den 13. april 2011 [KOM (2011) 169], skal det erindres, at vedtagelsen af dette forslag ikke vil føre til en ændring af de nuværende regler på en måde, der er relevant for, hvordan den her foreslåede bemyndigelse fungerer. Der er således ikke behov for særlige beskyttelsesforanstaltninger i sagen.StatsstøttereglerEfter den nedsættelse, som de svenske myndigheder agter at gennemføre, vil afgiftssatsen på elektricitet i de pågældende regioner fortsat overholde minimumsafgiftssatsen i henhold til artikel 10 i direktiv 2003/96/EF. Endvidere gælder Rådets bemyndigelse fra den 1. januar 2012 til den 31. december 2017 (dvs. mindre end 10 år). Foranstaltningen falder derfor ind under den såkaldte generelle gruppefritagelsesforordning (forordning (EF) nr. 800/2008)[8] og er derfor fritaget for kravet om forhåndsanmeldelse.2. RESULTAT AF HØRINGER AF INTERESSEREDE PARTER OG KONSEKVENSANALYSEHøring af interesserede parterForslaget er baseret på en anmodning fra Sverige og vedrører kun denne medlemsstat.EkspertbistandDer har ikke været behov for ekspertbistand.KonsekvensanalyseForslaget vedrører en tilladelse til en enkelt medlemsstat, som denne selv har anmodet om.3. FORSLAGETS JURIDISKE INDHOLDDette forslag tager sigte på at bemyndige Sverige til at fravige de generelle bestemmelser i Rådets direktiv 2003/96/EF og inden for bestemte grænser anvende differentierede afgiftssatser på elektricitet.RetsgrundlagArtikel 19 i Rådets direktiv 2003/96/EF.SubsidiaritetsprincippetIndirekte beskatning som omfattet af artikel 113 i TEUF er ikke i sig selv et område, der falder ind under Fællesskabets enekompetence i den i artikel 3 i TEUF fastlagte betydning.Medlemsstaternes udøvelse af deres fælles kompetence på dette område er imidlertid nøje afgrænset og begrænset af gældende fællesskabsret. Ifølge artikel 19 i direktiv 2003/96/EF har Rådet enekompetence til at give en medlemsstat tilladelse til at indføre yderligere fritagelser eller lempelser med hjemmel i denne artikel. Medlemsstaterne kan ikke sætte sig i stedet for Rådet.Forslaget er derfor i overensstemmelse med subsidiaritetsprincippet.ProportionalitetsprincippetForslaget er i overensstemmelse med proportionalitetsprincippet. Afgiftslempelsen overstiger ikke, hvad der er nødvendigt for at nå det pågældende mål.Reguleringsmiddel/reguleringsformForeslået instrument: rådsafgørelse.Artikel 19 i direktiv 2003/96 åbner kun mulighed for denne type bestemmelse.4. VIRKNING FOR BUDGETTETForanstaltningen indebærer ikke nogen finansiel eller administrativ byrde for EU. Forslaget har derfor ingen indvirkning på Unionens budget.2011/0403 (NLE)Forslag tilRÅDETS AFGØRELSEom bemyndigelse af Sverige til at anvende nedsatte afgiftssatser på elektricitet, der forbruges af husholdninger og virksomheder i servicesektoren, som er beliggende i visse områder i det nordlige Sverige, i overensstemmelse med artikel 19 i direktiv 2003/96/EFRÅDET FOR DEN EUROPÆISKE UNION HAR -under henvisning til traktaten om Den Europæiske Unions funktionsmåde,under henvisning til Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet[9], særlig artikel 19, stk. 1,under henvisning til forslag fra Europa-Kommissionen ogud fra følgende betragtninger:1.  Rådets beslutning 2005/231/EF[10], som ændret ved Rådets beslutning 2006/503/EF[11], bemyndiger Sverige til at anvende en nedsat punktafgiftssats på elektricitet, som forbruges af husholdninger og virksomheder i servicesektoren i visse områder i det nordlige Sverige, i overensstemmelse med artikel 19 i direktiv 2003/96/EF.2.  Ved brev af 8. juni 2011 anmodede Sverige om bemyndigelse til fortsat at anvende en nedsat punktafgiftssats på elektricitet, som forbruges af de samme støttemodtagere, i en periode på yderligere seks år, dvs. indtil den 31. december 2017. Nedsættelsen skal være begrænset til 96 SEK pr. MWh.3.  I de pågældende områder er udgifterne til opvarmning i gennemsnit 25 % højere end i resten af landet på grund af den længere opvarmningsperiode. En nedsættelse af eludgifterne for husholdninger og virksomheder i servicesektoren i disse områder indsnævrer forskellen mellem de samlede udgifter til opvarmning for forbrugerne i det nordlige Sverige og dem, der betales af forbrugerne i resten af landet. Foranstaltningen bidrager derfor til at nå regional- og samhørigshedspolitiske mål. Desuden giver foranstaltningen Sverige mulighed for at anvende en generel afgiftssats på elektricitet, der er højere end, hvad der ellers ville være muligt, og bidrager således indirekte til opfyldelsen af miljøpolitiske målsætninger.4.  Afgiftsnedsættelsen bør ikke være større end, hvad der er nødvendigt for at kompensere for de ekstra udgifter til opvarmning i husholdninger og virksomheder i servicesektoren i det nordlige Sverige.5.  De nedsatte afgiftssatser vil ligge over de minimumssatser, der er fastsat i artikel 10 i direktiv 2003/96/EF.6.  I betragtning af den afsidesliggende karakter af de områder, som den finder anvendelse på, det forhold, at nedsættelsen ikke bør overstige de ekstra udgifter til opvarmning i det nordlige Sverige, og den omstændighed, at foranstaltningen er begrænset til husholdninger og virksomheder i servicesektoren, forventes det ikke, at foranstaltningen vil medføre betydelige konkurrencefordrejninger eller ændringer i samhandelen mellem medlemsstaterne.7.  Foranstaltningen kan derfor godtages ud fra hensynet til et velfungerende indre marked og behovet for at sikre loyal konkurrence, og den er forenelig med Den Europæiske Unions sundheds-, miljø-, energi- og transportpolitik.8.  For at give erhvervslivet og forbrugerne en tilstrækkelig grad af sikkerhed er det hensigtsmæssigt at bemyndige Sverige til at anvende en nedsat afgiftssats på elektricitet til forbrug i det nordlige Sverige indtil den 31. december 2017.9.  Det bør sikres, at den bemyndigelse, der ved beslutning 2005/231/EF blev givet af samme årsager for den foregående periode, fortsat gælder, således at der ikke opstår et tomrum mellem beslutningens udløb og denne afgørelses ikrafttræden -VEDTAGET DENNE AFGØRELSE:Artikel 110.  Sverige bemyndiges herved til at anvende en nedsat afgiftssats på elektricitet, som forbruges af husholdninger og virksomheder i servicesektoren i de i bilaget anførte kommuner.Nedsættelsen fra den normale nationale afgiftssats for elektricitet må ikke være større end, hvad der er nødvendigt for at kompensere for de ekstra opvarmningsudgifter som følge af klimaforholdene i Nordsverige sammenlignet med resten af Sverige, og må ikke overstige 96 SEK pr. MWh.11.  De nedsatte satser skal overholde kravene i direktiv 2003/96/EF, særlig minimumssatserne i artikel 10.Artikel 2Denne afgørelse anvendes fra den 1. januar 2012 og gælder indtil den 31. december 2017.Artikel 3Denne afgørelse er rettet til Kongeriget Sverige.Udfærdiget i Bruxelles, denPå Rådets vegneFormandBilagRegioner | Kommuner |Norrbottens län | Alle kommuner |Västerbottens län | Alle kommuner |Jämtlands län | Alle kommuner |Västernorrlands län | Sollefteå, Ånge, Örnsköldsvik |Gävleborgs län | Ljusdal |Dalarnas län | Malung, Mora, Orsa, Älvdalen |Värmlands län | Torsby |[1] Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet, EUT L 283 af 31.10.2003, s. 51.[2] EUT L 72 af 18.3.2005, s. 27.[3] EUT L 199 af 21.7.2006, s. 19.[4] Baseret på vekselkursen den 1. oktober 2010 (9,2183 SEK = 1 EUR), jf. art. 13, stk. 1, i direktiv 2003/96/EF.[5] Se navnlig betragtning 6 og 7.[6] På grundlag af artikel 11, stk. 4, i direktiv 2003/96/EF kan medlemsstaterne begrænse anvendelsen af lavere afgifter for erhvervsmæssigt forbrug. Som anført ovenfor anvender Sverige rent faktisk afgiftssatsen for ikke-erhvervsmæssigt brug på både husholdninger og virksomheder i servicesektoren.[7] Kilde: Eurostats pristal for 2. halvår 2010. Tallene er for ikke-industriel brug i kategorierne DA (forbrug mindre end 1 000 kWh) til DE (forbrug større end 15 000 kWh).[8] Kommissionens forordning (EF) nr. 800/2008 af 6.8.2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning), EUT L 214 af 9.8.2008.[9] EUT L 283 af 31.10.2003, s. 51[10] EUT L 72 af 18.3.2005, s. 27.[11] EUT L 199 af 21.7.2006, s. 19.